Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF), **Ministrstvo za notranje zadeve**, **Policija,** Štefanova ulica 2, Ljubljana, objavlja prosto strokovno-tehnično delovno mesto za nedoločen čas, in sicer:

**VZDRŽEVALEC ZA SPECIALNA VOZILA IV** (73561) v Policijski upravi Novo mesto, Službi za operativno podporo, Oddelku za materialno tehnične zadeve.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje poklicno izobraževanje/srednja poklicna izobrazba,
* najmanj 1 leto delovnih izkušenj,
* državljanstvo Republike Slovenije s stalnim prebivališčem v Evropski uniji,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti pravnomočno obsojeni zaradi drugega kaznivega dejanja na nepogojno kazen zapora v trajanju več kot tri mesece,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
* opravljeno osnovno usposabljanje za obravnavo in varovanje tajnih podatkov (kandidat ga lahko pridobi v okviru izbirnega postopka),
* da so bili varnostno preverjeni v obsegu in na način, kot je določen v Zakonu o organiziranosti in delu v Policiji, in da zanje ne obstaja varnostni zadržek (navedeno se izvede v okviru izbirnega postopka).

**Prednost pri izbiri bodo imeli kandidati z znanjem in izkušnjami s področja servisnega vzdrževanja motornih vozil (čiščenje in vzdrževanje motornega vozila, kontrola in nastavitev vplinjača, vžigalne naprave in ventilov, kontrola in nastavitev zavor in kretniškega mehanizma, zamenjava obrabljenih delov, zamenjava in dolivanje olja motorju, menjalniku, diferencialu in kretniškemu mehanizmu, zamenjava pnevmatik), s popravili avtomobilskih motorjev z notranjim izgorevanjem, demontiranjem motorja, čiščenjem in pranjem delov ter odkrivanjem napak in obrabljenih delov.**

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta so naslednje:

* opravljanje servisnih in drugih tehničnih storitev,
* opravljanje preizkusnih voženj,
* vgrajevanje dodatne opreme v službena vozila,
* čiščenje službenih vozil,
* opravljanje drugih nalog s svojega delovnega področja, ki jih naroči nadrejeni,
* prilagajanje, vzdrževanje, vgrajevanje, servisiranje in popravljanje motorjev ter elektronske, elektro, specialne in sorodne opreme bojnih, specialnih in nebojnih vozil,
* izdelovanje, vgrajevanje in popravljanje predmetov ali delov predmetov iz kovinskih plošč na bojnih, specialnih in nebojnih vozilih,
* vzdrževanje reda in čistoče v delavnici.

Posebnosti delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:

* je državljan Republike Slovenije s stalnim prebivališčem v Evropski uniji,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot tri mesece,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Ministrstvu za notranje zadeve, Uradu za organizacijo in kadre, pridobitev podatkov iz 3. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom ter **trimesečno poskusno dobo**. Izbrani kandidat bo delo opravljal v prostorih Ministrstva za notranje zadeve, Policije, Policijske uprave Novo mesto, Ljubljanska cesta 30, Novo mesto ter po potrebi v drugih uradnih prostorih organa.

Kandidati pošljejo prijavo v pisni obliki na priloženem obrazcu **"Vloga za zaposlitev**", v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO,** **št. 1100-184/2019"** na spodnji levi oz. zadnji strani ovojnice,in sicer **v 8 dneh** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o prostem delovnem mestu: ga. Jožica Horvat, tel. št. 07 332 72 43 ali ga. Judita Lovrin, tel. št. 07 332 72 35.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.